12 Ke mang yo o nang le tumelo e e nonofileng yo e leng sekao se se molemo go gaisa? Ke Jesu. Ka nako ya fa Jesu a le mo lefatsheng, o ne a bontsha sentle gore o ne a batla go etsa Rraagwe e bong Jehofa. O ne a akanya, a ikutlwa e bile a dira dilo jaaka Jehofa, mo godimo ga moo, o ne a tshela go dumalana le thato le melao ya Modimo. (Joh. 8:29; 14:9; 15:10) Ka sekai, ela tlhoko kafa moporofeti Isaia a tlhalosang kutlwelobotlhoko ya ga Jehofa ka gone mme o bapise seo le tsela e Mareko a ileng a tlhalosa maikutlo a ga Jesu ka gone. (Bala Isaia 63:9; Mareko 6:34.) A re etsa Jesu ka go nna re iketleeleditse go utlwela botlhoko batho ba ba tlhokang thuso? Mo godimo ga moo, Jesu o ne a dira ka natla mo tirong ya go rera dikgang tse di molemo. (Luke 4:43) Dilo tseno tsotlhe di bontsha sentle gore Jesu o ne a na le tumelo e e nonofileng.